Sheer Heart Attack

Sheer Heart Attack è lu terzu album 'n studiu dû gruppu musicali ngrisi li Queen, pubbricatu 'n furmatu LP lu 8 di nuvèmmiru 1974.
Fu lu primu veru successu cummirciali dû gruppu, doppu li dui travagghi pricidenti, Queen I e Queen II, accolti tiepidamenti.

L'album fu ripubbricatu prima ntô 1991 nnî Stati Uniti di l'Hollywood Records cu l'aggiunta di nu bonus track, 'nzècutu ntô 1994 di Parlophone (senza arcuni traccia bonus) e nfini ntô 2011 rimastirizzatu 'n furmatu diggitali dâ Island Records / Universal Records e pubbricatu 'n dui edizzioni:

 standard edition, cuntinenti l'album originali
 deluxe edition 2 CD, cuntinenti l'album originali e nu EP bonus

 Tracci 

Testi e musiche ri Freddie Mercury, tranni runni innicatu.

 Brighton Rock – 5:08 (Brian May)
 Killer Queen – 3:01
 Tenement Funster – 2:48 (Roger Meddows-Taylor)
 Flick of the Wrist – 3:19
 Lily of the Valley – 1:43
 Now I'm Here – 4:10 (Brian May)
 In the Lap of the Gods – 3:20
 Stone Cold Crazy – 2:12 (Freddie Mercury, Brian May, Roger Taylor, John Deacon)
 Dear Friends – 1:07 (Brian May)
 Misfire – 1:50 (John Deacon)
 Bring Back That Leroy Brown – 2:13
 She Makes Me (Stormtrooper in Stilettos) – 4:08 (Brian May)
 In the Lap of the Gods... Revisited – 3:42

Durata tutali: 38:41

Bonus track (riedizioni CD du 1991 ra l'Hollywood Records)

 Stone Cold Crazy (1991 Remix by Michael Wagener) – 2:15

Bonus EP (riedizioni CD du 2011 ri Island Records / Universal Records)

Testi e musiche ri Freddie Mercury, tranni runni innicatu.

 Now I'm Here (Live at Hammersmith Odeon, December 1975) – 4:25 (Brian May)
 Flick of the Wrist (BBC Session, October 1974) – 3:24
 Tenement Funster (BBC Session, October 1974) – 2:58 (Roger Taylor)
 Bring Back That Leroy Brown (A Cappella Mix 2011) – 2:17
 In the Lap of the Gods ... Revisited (Live at Wembley '86, July 12th 1986) – 2:35
Durata tutali: 15:39

 Brighton Rock 

Brighton Rock, prima canzuni ri l'album, fu scritta ra Brian May ntô 1973 ma nun arrinisciu a truvari postu no secunnu album ru gruppu. U titulu fa riferimentu a nu duci a basi ri zuccaru canditu tipicu ri luna park e infatti all'iniziu ru branu si ponnu sentiri vari cumpunenti tipiche ri na festa pupulari quali a banna e a genti ca parra. Se si ascolta bonu, si po' sentiri tra li chiacchieri e lu rumuri qualcunu ca frisca “I Do Like to Be Beside the Seaside” canzuni ca fa ra cura a Seven Seas of Rhye.

A canzuni, ca parra ri dui picciotti ca si sunnu ncuntrati propriu duranti na festa pupulari, all'iniziu era pinzata pi essiri cantata comu nu duettu, ma Freddie Mercury interpretò tutti e dui i vuci, parti 'n falsetto e parti 'n “vuci maschili”, pi mimari musicalmenti u dialugu tra i rui protagonisti (Jimmy e Jenny).

U branu è notu pi la so lùonga parti chitarristica, costituita ra riff ca May fici grazzi a l'effettu delay. Duranti i successivi tour, l'assolu è statu via via eseguito sia comu integranti ru branu Brighton Rock sia unitu 'n medley cu branu “The Prophet's Song” o rifattu (a fini ri l'anni sittanta) agghiuncennu parti ri bassu e ri batteria ('n particulari timpani).

Brighton Rock, addiventerà unu ri brani cchiù noti ru gruppu, addivintò oggettu ri studiu ra parti ri famusi chitarristi cuntemporanei, tra cui Joe Satriani, Steve Vai e Eddie Van Halen.

 Killer Queen 

Scritta ra Freddie Mercury, Killer Queen è u primu granni successu munniali ri Queen, oltri a essiri unu ri pezzi cchiù eclettici e cu lu stili glamour tipicu ru gruppu. U singulu infatti trasiu dirattamenti o 2° postu na classifica ngrisi e irlandesi, arrivannu ne primi posizioni 'n divìersi paisi europei.

 Tenement Funster 

Branu scrittu e cantatu ra Roger Taylor cu Freddie Mercury o chianuforti e John Deacon o bassu e a chitarra, registratu mentri May era malatu 'n spitali. Tipicu branu ri Taylor su i gìuvani e la ribellioni si funni ntô finali cu “Flick of the Wrist”.

 Flick of the Wrist 

Canzuni pubbricata comu b-side ri “Killer Queen” ma ca nun avi raggiuntu a stissa notorietà. Primu branu a cui collaborò Brian May dopu essiri guaritu ra l'epatiti. Si tratta ri na canzuni pisanti cu nu testu assai scuru e nu tonu aggressivu, assai stranu pi Queen. Si po' cunsidirari na sorta ri preludio a famusa “Death On Two Legs”.

 Lily of the Valley 

Cumposizioni o chianuforti ri Mercury, u testu riprenni u tema ri “Seven Seas of Rhye”. U gruppu Progressive metal ri New York Dream Theater no secunnu CD di lu loru album Black Clouds & Silver Linings (nu CD ca cunteni sulu cover, puru ri avutri gruppu comu Zebra, Rainbow o Iron Maiden) registratu na cover ri sta canzuni a fini ri na nica suite ri Queen ca cunteni puru “Tenement Funster” e “Flick of th Wrist”, pi na durata ri 7 minuti, sìenza “metallizzari” troppu u sound ri canzuni.

 Now I'm Here 

Secunnu singulu ri l'album, sta canzuni è stata scritta ra Brian May mentri era ancùora ricoveratu 'n spitali e registratu poi duranti l'ultima simana ri registrazioni. A canzuni è caratterizzata da l'effettu eco ru parratu, effettu ripigghiatu e maggiuratu na l'album successivu no branu “The Prophet's Song”. A canzuni è divìersa da li avutri tracci pi essiri nu omaggiu o gruppu Mott the Hoople, gruppu a cui ficiru ra spadda ntô 1973, chistu si capisci ra frasi “down in the city/just Hoople and me”.

 In the Laps of the Gods 

Descrittu ra Mercury stissu comu preludiu direttu ri Bohemian Rhapsody e ri tuttu A Night at the Opera 'n ginirali, stu branu è caratterizzatu ra veloci arpeggi ri chianuforti e ra armonie elabburati cu tantu ri acuti ri Roger Taylor.

 Stone Cold Crazy 

Branu ritenutu precussori ri l'heavy metal, Stone Cold Crazy fu scritta ra Freddie Mercury ne primi anni sittanta pi lu gruppu runni cantava u cantanti prima ri trasiri ne Queen, i [Wreckage. Stone Cold Crazy è famusa pi essiri stata cantata ntô 1990 da li Metallica, ca un annu dopu vinceru u premiu Grammy Best Metal Performance propriu cu sta canzuni. A dimostrazioni ri l'effettu ca lu gruppu nutriva pi stu branu e puru l'interpretazioni ri James Hetfield o cuncertu du 20 di aprili 1992, 'n occasioni ru Freddie Mercury Tribute Concert, nzemi a li cumpunenti de Queen e ri Tony Iommi ri Black Sabbath.

 Dear Friends 

Brevi canzuni ri  Brian May 'n cui sona u chianuforti ca vuci ri Freddie Mercury.

 Misfire 

A canzuni fu scritta da lu bassista ru gruppu John Deacon. Fu u primu branu interamenti scrittu da lu bassista. No branu inoltre Deacon sona quasi tutti i chitarri, puru se è prisenti a Red Special. Chistu probabilmenti picchì a lu mumenti ra registrazioni ra canzuni, Brian era ancùora malatu.

 Bring Back That Leroy Brown 

Scrittu e cantatu ra Mercury, chistu è unu ri brani cchiù strumintali ri l'interu album. Cumpostu ra nu arrangiamentu basi ri chianuforti, ukulele-banjo (pi l'occasioni, sunatu ra May), bassu e batteria, cu nu canciu ri tempu ntô menzu ra canzuno, appari chiaramenti ispirata a musica tradizionali mèricana e a quarchi ballu afrumèricanu comu u ragtime o lu charleston.
A canzuni fu cantanta 'n virsioni cchiù curta e strumintali 'n quarchi primu tour ru gruppu.

 She Makes Me (Stormtrooper in Stilettos) 

Secunnu branu 'n cui may canta tutti i parti soliste, è na so lenta cumposizioni runni iddu e John Deacon si dividinu u compite ri chitarri acustiche. Costruitu su na facili ripetizioni ri accordi, u finali prisenta assai effetti ottenuti cu la batteria e cu la chitarra.

 In The Lap of the Gods... Revisited 

O cuntrariu ru titulu, u branu cundividi cu “In The Lap of the Gods” sulu parti ru testu. U branu, cumpostu ra Mercury, viri u chianuforti comu protagonista assolutu e ntô ritornello pigghia l'andatura ri nu innu, quasi a vuliri pricediri a famusa We Are the Champions. A la fini è possibbili sentìri n'esplosioni. 
A canzuni fu cantata ntô cuncertu o Wembley Stadium è cuntinuta ntô Live at Wembley '86. U titulu, però, fu statu pi sbagliu tagghiatu e innicatu comu “In The Lap Of The Gods”.

Catigurìa:Album dê Queen